2 —

Uudet julkisen palvelun velvoitteisiin liittyvät vaatimukset ovat seuraavat: 2.1 — Vuorojen vähimmäismäärä Reiteillä on liikennöitävä ympärivuotisesti vähintään siten, että: Cayennen ja Maripasoulan välillä lennetään kaksi edestakaista lentoa päivässä; Cayennen ja Saülin välillä lennetään yksi edestakainen lento päivässä; Cayennen ja Saint-Georges de l'Oyapockin välillä lennetään yksi edestakainen lento päivässä maanantaisin, keskiviikkoisin, perjantaisin ja sunnuntaisin; Cayennen ja Grand-Santin välillä (Saint-Laurent du Maronin kautta) lennetään yksi edestakainen lento päivässä. 2.2 — Kapasiteetti Kaikilla neljällä reitillä on tarjottava vähimmäiskapasiteetti, jolla pystytään vastaamaan kysyntään. Kapasiteetin on kuitenkin aina oltava: Cayennen ja Maripasoulan välillä — vähintään 33 000 matkustajapaikkaa vuodessa — vähintään 440 tonnia rahtia vuodessa; Cayennen ja Saülin välillä — vähintään 8 000 matkustajapaikkaa vuodessa — vähintään 100 tonnia rahtia vuodessa; Cayennen ja Saint-Georges de l'Oyapockin välillä — vähintään 5 000 matkustajapaikkaa vuodessa Cayennen ja Saint-Laurent-du-Maronin sekä Grand-Santin välillä — vähintään 8 000 matkustajapaikkaa vuodessa — vähintään 300 tonnia rahtia vuodessa. Edellä mainitut kapasiteetit tarkoittavat reiteillä kumpaankin suuntaan käytettävissä olevien matkustajapaikkojen yhteismääriä; rahdin osalta ne koskevat ainoastaan Cayennesta tai Saint-Laurent-du-Maronista lähteviä lentoja. Rahtikapasiteetit eivät sisällä mukana seuraavaa matkatavaraa. 2.3 — Matkustajahinnat Kaikilla lennoilla on tarjottava lippuja perushintaan ja alennettuun hintaan ilman kapasiteettirajoituksia. Alennettua hintaa sovelletaan matkustajiin, joilla on oleskelulupa, joka oikeuttaa luvan haltijan oleskelemaan vähintään kuusi kuukautta ja yhden päivän vuodessa siinä kunnassa (Maripasoula, Saül, Saint-Georges de l'Oyapock tai Grand-Santi), johon saapuvalle ja/tai josta lähtevälle lennolle kyseiset matkustajat pyytävät alennettua hintaa. Lentolippujen enimmäishinnat ovat seuraavat: Reitti Yhdensuuntaisen lipun perushinta (ilman veroja) Yhdensuuntaisen lipun alennettu hinta (ilman veroja) Cayenne — Maripasoula 58,20 € 35,75 € Cayenne — Saül 42,60 € 26,20 € Cayenne — Saint-Georges-de-l'Oyapock 42,60 € 26,20 € Cayenne — Grand-Santi 58,20 € 35,75 € Grand-Santi — Saint-Laurent-du-Maroni 42,60 € 26,20 € Näihin hintoihin eivät sisälly valtion, paikallisviranomaisten ja lentoasemaviranomaisten perimät ja lentolipussa yksilöidyt matkustajakohtaiset verot ja maksut. 2.4 — Rahtihinnat Tuotteen luokituksen mukaan määritelty rahtihinta (ilmaistuna euroina kiloa kohti) ei saa ylittää alla olevassa hintataulukossa esitettyjä hintoja. Elintarvikkeet Tavallinen rahti Mukana seuraava matkatavara Kunnista tuleva elintarviketeollisuuden rahti Välttämättömät Tavalliset Cayenne — Maripasoula 0,67 € 0,84 € 0,97 € 1,49 € 0,42 € Cayenne — Saül 0,48 € 0,61 € 0,76 € 1,22 € 0,30 € Cayenne — Grand-Santi 0,67 € 0,84 € 0,97 € 1,49 € 0,42 € Grand-Santi — Saint-Laurent-du-Maroni 0,48 € 0,61 € 0,76 € 1,22 € 0,30 € Välttämättömien elintarvikkeiden rahtihintoja sovelletaan tuotteisiin, jotka on mainittu tämän ilmoituksen liitteenä olevassa, Ranskan viranomaisten taloudellisia tietoja varten käyttämässä yleisluonteisessa luettelossa. Enimmäishintoja voidaan tarkistaa vuosittain 12 kuukauden vähittäishintaindeksin kehityksen perusteella. Hintojen tarkistuksesta ilmoitetaan reittejä liikennöiville liikenteenharjoittajille kirjeitse 90 päivää ennen uusien hintojen voimaantuloa. 2.5 — Palvelun laatu Liikenteenharjoittajan on pystyttävä huolehtimaan kaikkien jäädytettyjen, pakastettujen ja jäähdytettyjen tuotteiden säilytyksestä. 2.6 — Palvelun jatkuvuus Suoraan lentoliikenteen harjoittajasta johtuvista syistä peruutettujen lentojen määrä ei saa ylittää vuoden aikana kolmea prosenttia suunnitelluista lennoista, jollei kyse ole ylivoimaisesta esteestä. Jokaisen lentoliikenteen harjoittajan, joka aikoo liikennöidä jollakin kyseisistä reiteistä, on asetuksen (ETY) N:o 2408/92 4 artiklan 1 kohdan c alakohdan mukaisesti taattava reitin liikennöinti vähintään kahdentoista peräkkäisen kuukauden ajan. Lentoliikenteen harjoittaja saa keskeyttää lentoliikenteen ainoastaan, jos se on ilmoittanut tästä vähintään kuusi kuukautta etukäteen. Yhteisön liikenteenharjoittajille annetaan tiedoksi, että liikenteen harjoittaminen kyseisillä reiteillä edellä mainittuja julkisen palvelun velvoitteeseen liittyviä vaatimuksia noudattamatta voi johtaa hallinnollisiin ja/tai oikeudellisiin seuraamuksiin.